ՆԱԽԱԳԻԾ
ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ
ՕՐԵՆՔԸ
«ԿԱՌԱՎԱՐՉԱԿԱՆ ԻՐԱՎԱՀԱՐԱԲԵՐՈՒԹՅՈՒՆՆԵՐԻ ԿԱՐԳԱՎՈՐՄԱՆ ՄԱՍԻՆ» ՕՐԵՆՔՈՒՄ ՓՈՓՈԽՈՒԹՅՈՒՆ ԵՎ ԼՐԱՑՈՒՄ ԿԱՏԱՐԵԼՈՒ ՄԱՍԻՆ

Հոդված 1. «Կառավարչական իրավահարաբերությունների կարգավորման մասին» 2018 թվականի մարտի 23-ի ՀՕ-207-Ն օրենքի (այսուհետ՝ Օրենք) 2-րդ հոդվածի 1-ին մասի «և վերակազմակերպումների» բառերը փոխարինել «, վերակազմակերպումների և կատարողականի գնահատման» բառերով։
Հոդված 2․ Օրենքը լրացնել հետևյալ բովանդակությամբ 6․1-ին գլխով․
«ԳԼՈՒԽ 6․1 
ՊԵՏԱԿԱՆ ՄԱՐՄՆԻ ԿԱՏԱՐՈՂԱԿԱՆԻ ԳՆԱՀԱՏՄԱՆ ԿԱՌՈՒՑԱԿԱՐԳԸ
Հոդված 23.1․	Պետական մարմնի կատարողականի գնահատումը
1․ Կատարողականի գնահատումը չափելի ցուցանիշների հիման վրա պետական մարմնի համար սահմանված նպատակների և ձեռք բերված արդյունքների համեմատությունն է։
2․ Կատարողականի գնահատման գործընթացը նպատակուղղված է գործունեության ծրագրերով, ռազմավարություններով և դրանց կատարումն ապահովող գործողությունների ծրագրերով, ինչպես նաև պետական մարմինների կանոնադրական նպատակներով սահմանված խնդիրների արդյունավետ լուծմանը։
3. Կատարողականի գնահատման գործընթացը հիմնվում է հետևյալ քայլերի հաջորդականության վրա՝
1) հաշվետու ժամանակահատվածի համար սահմանվում են պետական մարմինների գործունեության առաջնահերթություններ և դրանց կատարողականի արդյունքային ցուցանիշներ․
2) հաշվետու ժամանակահատվածի ավարտին իրականացվում է կատարողականի գնահատում՝ սահմանված առաջնահերթությունների համար որոշված արդյունքային ցուցանիշների նկատմամբ.
3) կատարողականի գնահատման արդյունքները հիմք են պետական մարմիններին հատկացված աշխատավարձի ֆոնդի միջոցներից պետական պաշտոն և պետական ծառայության պաշտոն զբաղեցնող անձանց լրավճարներ տրամադրելու համար:
[bookmark: _GoBack]4․ Պետական մարմինների կատարողականի գնահատման կարգը և առանձնահատկությունները, կատարողականի գնահատման հիման վրա պետական մարմիններին աշխատանքի վարձատրության միջոցներ հատկացնելու կարգը,  և այդ միջոցներից պետական պաշտոն և պետական ծառայության պաշտոն զբաղեցնող անձանց լրավճարներ տրամադրելու կարգը և առանձնահատկությունները, ինչպես նաև պետական ծառայողների հիմնական աշխատավարձի հաշվարկման գործակիցների ճշգրտման կարգը սահմանում է Հայաստանի Հանրապետության կառավարությունը։ Ճշգրտման համապատասխան ցուցանիշը կիրառվում է «Պետական պաշտոններ և պետական ծառայության պաշտոններ զբաղեցնող անձանց վարձատրության մասին» օրենքի Հավելված 9-ով սահմանված գործակցի նկատմամբ որպես բազմապատկիչ գործակից։»։

Հոդված 3․ Եզրափակիչ մաս և անցումային դրույթ
1․ Սույն օրենքն ուժի մեջ է մտնում 2027 թվականի հունվարի 1-ից:
2․ Սույն օրենքից բխող ենթաօրենսդրական նորմատիվ իրավական ակտերն ընդունվում են սույն օրենքի ընդունումից հետո՝ վեցամսյա ժամկետում: 















ՆԱԽԱԳԻԾ
ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ
ՕՐԵՆՔԸ
«ՀԱՐԿԱՅԻՆ ԾԱՌԱՅՈՒԹՅԱՆ ՄԱՍԻՆ» ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ

Հոդված 1. «Հարկային ծառայության մասին» 2002 թվականի հուլիսի 3-ի ՀՕ-407-Ն օրենքի 19․1-ին հոդվածում՝
1)  1-ին մասից հանել «, իսկ հարկային ծառայողի գործառութային առանձնահատկություններով պայմանավորված կատարողականի գնահատման հարաբերությունները կարգավորվում են սույն հոդվածի 7.1-ին մասով սահմանված կարգով» բառերը․
2) 7․1-ին մասը շարադրել հետևյալ խմբագրությամբ․
«7․1․ Կատարողականի տարեկան գնահատման արդյունքով կառավարության սահմանած միավորից բարձր միավոր ստանալու դեպքում հարկային ծառայողն իրավունք ունի ծառայողական առաջխաղացման: Կատարողականի գնահատման արդյունքով երկու անգամ անընդմեջ կառավարության սահմանած միավորից ցածր միավոր ստանալը հիմք է հարկային ծառայողին ծառայությունից ազատելու համար:»։

Հոդված 2․ Սույն օրենքն ուժի մեջ է մտնում 2027 թվականի հունվարի 1-ից:



ՆԱԽԱԳԻԾ
ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ
ՕՐԵՆՔԸ
«ՄԱՔՍԱՅԻՆ ԾԱՌԱՅՈՒԹՅԱՆ ՄԱՍԻՆ» ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ

Հոդված 1. «Մաքսային ծառայության մասին» 2002 թվականի հուլիսի 3-ի ՀՕ-402-Ն օրենքի (այսուհետ՝ Օրենք) 15-րդ հոդվածում՝
1)  1-ին մասից հանել «, իսկ մաքսային ծառայողի գործառութային առանձնահատկություններով պայմանավորված կատարողականի գնահատման հարաբերությունները կարգավորվում են սույն հոդվածի 7.1-ին մասով սահմանված կարգով» բառերը․
2) 7․1-ին մասը շարադրել հետևյալ խմբագրությամբ․
«7․1․ Կատարողականի տարեկան գնահատման արդյունքով կառավարության սահմանած միավորից բարձր միավոր ստանալու դեպքում մաքսային ծառայողն իրավունք ունի ծառայողական առաջխաղացման: Կատարողականի գնահատման արդյունքով երկու անգամ անընդմեջ կառավարության սահմանած միավորից ցածր միավոր ստանալը հիմք է մաքսային ծառայողին ծառայությունից ազատելու համար:»։

Հոդված 2.  Ուժը կորցրած ճանաչել Օրենքի 411-րդ հոդվածի 1․1-ին մասը։

Հոդված 3․ Սույն օրենքն ուժի մեջ է մտնում 2027 թվականի հունվարի 1-ից։

ՆԱԽԱԳԻԾ
ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ
ՍԱՀՄԱՆԱԴՐԱԿԱՆ ՕՐԵՆՔԸ
«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԴԱՏԱԿԱՆ ՕՐԵՆՍԳԻՐՔ» ՍԱՀՄԱՆԱԴՐԱԿԱՆ ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ

Հոդված 1.  2018 թվականի փետրվարի 7-ի «Հայաստանի Հանրապետության դատական օրենսգիրք» ՀՕ-95-Ն սահմանադրական օրենքի (այսուհետ՝ Օրենք) 57-րդ հոդվածի 2-րդ մասից հանել «և դրա նկատմամբ սահմանված հավելավճարները» բառերը։

Հոդված 2.  Օրենքի 83-րդ հոդվածում՝
1) 2-րդ մասից հանել «, և այն չի կարող պակաս լինել Վճռաբեկ դատարանի դատավորի վարձատրությունից» բառերը․
2) 4-րդ մասը ուժը կորցրած ճանաչել։

Հոդված 3․ Սույն օրենքն ուժի մեջ է մտնում 2027 թվականի հունվարի 1-ից:






ՆԱԽԱԳԻԾ
ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ
ՍԱՀՄԱՆԱԴՐԱԿԱՆ ՕՐԵՆՔԸ 
«ՍԱՀՄԱՆԱԴՐԱԿԱՆ ԴԱՏԱՐԱՆԻ ՄԱՍԻՆ» ՍԱՀՄԱՆԱԴՐԱԿԱՆ ՕՐԵՆՔՈՒՄ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ
 

Հոդված 1. «Սահմանադրական դատարանի մասին» 2018 թվականի հունվարի 17-ի ՀՕ-42-Ն սահմանադրական օրենքի 10-րդ հոդվածի 4-րդ մասից հանել «և դրա նկատմամբ սահմանված հավելումները, հավելավճարները» բառերը։

Հոդված 2․ Սույն օրենքն ուժի մեջ է մտնում 2027 թվականի հունվարի 1-ից:













ՆԱԽԱԳԻԾ
ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ
ՕՐԵՆՔԸ
«ՀԱՐԿԱԴԻՐ ԿԱՏԱՐՈՒՄՆ ԱՊԱՀՈՎՈՂ ԾԱՌԱՅՈՒԹՅԱՆ ՄԱՍԻՆ» ՕՐԵՆՔՈՒՄ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ

Հոդված 1. «Հարկադիր կատարումն ապահովող ծառայության մասին» 2004 թվականի փետրվարի 18-ի ՀՕ-40-Ն օրենքի 25-րդ հոդվածի 2․1-ին մասը ուժը կորցրած ճանաչել։

Հոդված 2․ Սույն օրենքն ուժի մեջ է մտնում 2027 թվականի հունվարի 1-ից:














ՆԱԽԱԳԻԾ

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ
Օ Ր Ե Ն Ք Ը
«ՊԱՇՏՈՆԱՏԱՐ ԱՆՁԱՆՑ ԳՈՐԾՈՒՆԵՈՒԹՅԱՆ ԱՊԱՀՈՎՄԱՆ, ՍՊԱՍԱՐԿՄԱՆ ԵՎ ՍՈՑԻԱԼԱԿԱՆ ԵՐԱՇԽԻՔՆԵՐԻ ՄԱՍԻՆ» ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ
 
Հոդված 1. «Պաշտոնատար անձանց գործունեության ապահովման, սպասարկման և սոցիալական երաշխիքների մասին» 2014 թվականի փետրվարի 4-ի ՀՕ-1-Ն օրենքի (այսուհետ՝ Օրենք) 2-րդ հոդվածի 1-ին մասի 8-րդ կետից հանել «դադարեցվել կամ» բառերը, իսկ «ճանաչվելու կամ» բառերից հետո լրացնել «դադարեցվել են» բառերով։

Հոդված 2. Օրենքի 2-րդ հոդվածի 1-ին մասի 9-11-րդ, 12.1-ին կետերի՝
1)  «ա» ենթակետերում «մասնագիտական ստաժ» բառերից հետո լրացնել «, եթե մասնագիտական ստաժի առնվազն 5 օրացուցային տարին ձեռք է բերել մինչև 2027 թվականի հունվարի 1-ը» բառերով.
2) «բ» ենթակետերում «.» կետադրական նշանը փոխարինել «կամ» բառով.
3) լրացնել հետևյալ բովանդակությամբ նոր՝ «գ» ենթակետերով.
«գ. պաշտոնից ազատվելու (լիազորությունները դադարեցվելու կամ դադարելու) օրվա դրությամբ ունի առնվազն 20 օրացուցային տարվա մասնագիտական ստաժ, որից մինչև 2027 թվականի հունվարի 1-ը ձեռք բերած ստաժը քիչ է 5 օրացուցային տարուց և դիմելու օրվա դրությամբ լրացել է 60 տարին.».
4) 10-11-րդ, 12.1-ին կետերի «ա» ենթակետերում «մասնագիտական ստաժ» բառերից հետո լրացնել «, եթե մասնագիտական ստաժի առնվազն 5 օրացուցային տարին ձեռք է բերել մինչև 2027 թվականի հունվարի 1-ը» բառերով:

Հոդված 3. Օրենքի 5-րդ հոդվածի 3.1-ին մասում «մասով» բառը փոխարինել «և 4-րդ մասերով» բառերով:

Հոդված 4. Օրենքի 6-րդ հոդվածում 2-րդ մասի 4-րդ կետից հանել «գրանցման» բառը:

Հոդված 5. Օրենքի N 1 հավելվածի 4-րդ կետի 7-րդ ենթակետից հանել «Երևան քաղաքի» բառերը, իսկ 8-րդ և 9-րդ ենթակետերն ուժը կորցրած ճանաչել։

Հոդված 6. Եզրափակիչ մաս և անցումային դրույթներ
1. Սույն օրենքն ուժի մեջ է մտնում պաշտոնական հրապարակմանը հաջորդող օրվանից, բացառությամբ սույն օրենքի 2-րդ հոդվածի, որն ուժի մեջ է մտնում 2027 թվականի հունվարի 1-ից: 
2. Մինչև սույն օրենքն ուժի մեջ մտնելը կենսաթոշակ նշանակելու դիմում ներկայացրած անձին, ով կենսաթոշակի իրավունք է ձեռք բերում սույն օրենքի 5-րդ հոդվածով, կենսաթոշակ է նշանակվում սույն օրենքն ուժի մեջ մտնելու ամսվան նախորդող 6-րդ ամսվա 1-ից, բայց այդ հիմքով կենսաթոշակի իրավունք ձեռք բերելու օրվանից ոչ շուտ։
3. Սույն օրենքից բխող ենթաօրենսդրական նորմատիվ իրավական ակտում անհրաժեշտ փոփոխություններն ընդունվում են սույն օրենքն ընդունվելուց հետո` վեցամսյա ժամկետում:
ՆԱԽԱԳԻԾ
ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ
ՕՐԵՆՔԸ
«ՓՐԿԱՐԱՐ ԾԱՌԱՅՈՒԹՅԱՆ ՄԱՍԻՆ» ՕՐԵՆՔՈՒՄ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ

Հոդված 1. «Փրկարար ծառայության մասին» 2005 թվականի հուլիսի 8-ի ՀՕ-171-Ն օրենքի 33-րդ հոդվածի 1-ին մասում «հետ կապված հարաբերությունները կարգավորվում են «Քաղաքացիական ծառայության մասին» օրենքով» բառերը փոխարինել «կարգը սահմանում է Կառավարությունը» բառերով։

Հոդված 2․ Եզրափակիչ մաս և անցումային դրույթ
1․ Սույն օրենքն ուժի մեջ է մտնում 2027 թվականի հունվարի 1-ից:
2․ Սույն օրենքից բխող ենթաօրենսդրական նորմատիվ իրավական ակտերն ընդունվում են սույն օրենքի ընդունումից հետո՝ վեցամսյա ժամկետում: 











ՆԱԽԱԳԻԾ
ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ
ՕՐԵՆՔԸ
«ՔՐԵԱԿԱՏԱՐՈՂԱԿԱՆ ԾԱՌԱՅՈՒԹՅԱՆ ՄԱՍԻՆ» ՕՐԵՆՔՈՒՄ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ

Հոդված 1. «Քրեակատարողական ծառայության մասին» 2005 թվականի հուլիսի 8-ի ՀՕ-160-Ն օրենքի 19-րդ հոդվածի 1-ին մասում «հետ կապված հարաբերությունները կարգավորվում են «Քաղաքացիական ծառայության մասին» օրենքով» բառերը փոխարինել «կարգը սահմանում է Կառավարությունը» բառերով։

Հոդված 2․ Եզրափակիչ մաս և անցումային դրույթ
1․ Սույն օրենքն ուժի մեջ է մտնում 2027 թվականի հունվարի 1-ից:
2․ Սույն օրենքից բխող ենթաօրենսդրական նորմատիվ իրավական ակտերն ընդունվում են սույն օրենքի ընդունումից հետո՝ վեցամսյա ժամկետում: 


